Jok en steel | Health24
Jok en steel
My seuntjie is nou 6 en die afgelope 2 weke kom ek agter dat hy jok oor dinge. Hy vat ook goed by die maaitjies by die skool en selfs van die juf se tafel af, dan se hy vir my dat dit vir hom gegee is. Ek laat hom dit altyd terugneem en omverskoning vra.
Wat is aan die gang met hom?? Wat kan ons doen? Ons is baie bekommerd hieroor, dit is nie nodig vir hom om te steel nie, hy het alles wat sy hartjie begeer..
Dit is moeilik om seker te wees hoekom jou seuntjie skielik met hierdie gedragsprobleem begin het.Mieskien soek hy die aandag van sy maats of die juffrou by die skool. Hy is beslis oud genoeg om te verstaan dat om te steel en om leuens te vertel is verkeerd en is nie aanvaarbaar nie. Dit is nodig dat hy deur 'n kindersielkundige behandel moet word.